J e g y z ő k ö n y v

Készült: Kemendollár Község Önkormányzati Képviselőtestületének 2022. március 2. napján 9.00 órakor tartott nyílt üléséről.

Az ülés helye: Pókaszepetki Közös Önkormányzati Hivatal

8932 Pókaszepetk, Arany J. u. 6.

Jelen vannak: Németh László polgármester

Szabóné Baján Erzsébet képviselő

Horváth Jánosné képviselő

Távol maradt előzetes bejelentés alapján:

Majer Róbert alpolgármester

Kurucz Attila képviselő

Tanácskozási joggal meghívottak:

Bucsák Katalin jegyző

N a p i r e n d e l ő t t:

Németh László polgármester köszöntötte a megjelenteket, a jelenléti ív alapján megállapította, hogy a képviselőtestület – három fő jelenlétével - határozatképes, az ülést megnyitotta.

Németh László polgármester tájékoztatást adott a két ülés között eltelt időszak eseményeiről, a saját és átruházott hatáskörben hozott fontosabb intézkedésekről.

Németh László polgármester javasolja a kiadott napirendek elfogadását az alábbiak szerint:

**N a p i r e n d :**

1. ***Kemendollár Község Önkormányzat 2022. évi költségvetésének tárgyalása (ezen belül Adósságot keletkeztető jogügyletekben előzetes döntéshozatal)***

Előterjesztő: Németh László polgármester

1. ***Szervezeti és Működési Szabályzat rendelet felülvizsgálata***

Előterjesztő: Bucsák Katalin jegyző

1. ***Kistérségi központi ügyelet***

Előterjesztő: Németh László polgármester

1. ***Tájékoztatás fogorvosi praxis változásáról***

Előterjesztő: Németh László polgármester

1. ***Helyi Választási Bizottság megválasztása a HVI vezető delegálása alapján***

Előterjesztő: Bucsák Katalin jegyző

1. ***Kemendollár zártkert 559 hrsz-ú ingatlanra érkezett vételi ajánlat elbírálása***

Előterjesztő: Németh László polgármester

A Képviselőtestület a javasolt napirendi pontokat elfogadta.

N a p i r e n d e k t á r g y a l á s a:

1. ***Napirend:***

***Kemendollár Község Önkormányzat 2022. évi költségvetésének tárgyalása (ezen belül Adósságot keletkeztető jogügyletekben előzetes döntéshozatal)***

Előterjesztő: Németh László polgármester

Németh László polgármester: A Képviselőtestület számára megküldésre került a 2022. év költségvetési rendelet tervezet. A költségvetés tartalmi, formai követelményei: Az Áht. 24. §. (3) bekezdés értelmében a jegyző által előkészített költségvetési rendelet tervezetet a polgármester február 15-ig nyújtja be a Képviselő-testületnek. A beterjesztés és a költségvetés első tárgyalása már megtörtént. Jelen ülésünkre az ott elhangzott javaslatok elfogadásával véglegesített rendelet tervezet kerülhet elfogadása, megalkotásra.

A költségvetés tervezésével együtt, a rendelet megalkotását megelőzően szükséges elfogadni - a 2011. december 31-én hatályba lépett a Magyarország gazdasági stabilitásáról szóló 2011. évi CXCIV. törvény (Stabilitási törvény), valamint a végrehajtására vonatkozó 353/2011. (XII.30.) kormányrendelet rendelkezéseivel összhangban – hozandó határozatot.

Ebben az államháztartásról szóló 2011. évi CXCV. törvény (Áht.) 29.A.§ -ban foglaltak szerint 29/A. § A helyi önkormányzat, a nemzetiségi önkormányzat és a társulás évente, legkésőbb a költségvetési rendelet, határozat elfogadásáig határozatban állapítja mega költségvetési évet követő három évre várható összegét.

*Az önkormányzat az idei évben sem tervez hitel felvételével.*

A képviselők a beterjesztett költségvetést megvitatták.

Kérdés, hozzászólás nem érkezett.

**A képviselőtestület a javaslattal egyetértett és Németh László polgármester javaslatára három igen szavazattal, ellenszavazat nélkül az alábbi határozatot hozta:**

***17/2022. (III. 2.) önkormányzati határozat***

***Kemendollár Község Önkormányzatának Képviselőtestülete az önkormányzat saját bevételeinek és az adósságot keletkeztető ügyletből eredő fizetési kötelezettségeinek a 2022. évi költségvetési évre és az azt követő három évre várható összegét az alábbiak szerint állapítja meg:***

|  |  |  |  |  |  |  |  |
| --- | --- | --- | --- | --- | --- | --- | --- |
| **Megnevezés** | **Sor-** | **tárgyév** | **Saját bevétel és adósságot keletkeztető ügyletből eredő fizetési kötelezettség összegei** | | | | **Összesen 7=4+5+6** |
| **szám** | **2023** | **2024** | **2025** |  |
|  |  |
|  |  |
| **1** | **2.** | **3** | **4** | **5** | **6** |  | **7** |
| Helyi adókból származó bevétel | 1. | **3240** | **3240** | **3240** | **3240** |  | **9720** |
| Tulajdonosi bevételek | 2. | **4450** | **4450** | **4450** | **4450** |  | **13350** |
| Részesedések értékesítése és részesedések megszűnéséhez kapcsolódó bevételek | 3. | **0** | **0** | **0** | **0** |  |  |
| Díjak, pótlékok, bírságok és települési adók bevételei | 4. | **150** | **150** | **150** | **150** |  | **450** |
| Immateriális javak, ingatlanok és egyéb tárgyi eszközök értékesítése bevételei | 5. | **0** |  |  |  |  |  |
| Gyrancia- és kezességvállalásból származó megtérülések | 6 | **0** |  |  |  |  |  |
| Privatizációból származó bevételek | 7 | **0** |  |  |  |  |  |
| **Saját bevételek (01+…+07)2** | **8** | **7840** | **7840** | **7840** | **7840** |  | **23520** |
| **Saját bevételek (08. sor) 50 %-a2** | **9** | **3920** | **3920** | **3920** | **3920** |  | **11760** |
| **Előző év(ek) ben keletkezett fizetési kötelezettség (11…+18)** | **10** | **0** |  |  |  |  |  |
| Hitelből eredő fizetési kötelezettség | **11** | **0** |  |  |  |  |  |
| Kölcsönből eredő fizetési kötelezettség | **12** | **0** |  |  |  |  |  |
| Hitelviszonyt megtestesítő értékpapírból eredő fizetési kötelezettség | **13** | **0** | **-** | **-** | **-** |  | **-** |
| Adott váltóból eredő fizetési kötelezettség | **14** | **0** | **-** | **-** | **-** |  | **-** |
| Pénzügyi lízingből eredő fizetési kötelezettség | **15** | **0** | **-** | **-** | **-** |  | **-** |
| Halasztott fizetés, részletfizetés fizetési kötelezettségek | **16** | **0** | **-** | **-** | **-** |  | **-** |
| Szerződésben kikötött visszavásárlási kötelezettség | **17** | **0** | **-** | **-** | **-** |  | **-** |
| Kezesség-, garanciavállalásból eredő fizetési kötelezettség | **18** | **0** | **-** | **-** | **-** |  | **-** |
| **Tárgyévben keletkezett, illetve keletkező, tárgyévet terhelő fizetési kötelezettség (20+………+27)** | **19** | **0** |  |  |  |  |  |
| Hitelből eredő fizetési kötelezettség | **20** | **0** |  |  |  |  |  |
| Kölcsönből eredő fizetési kötelezettség | **21** | **0** |  |  |  |  |  |
| Hitelviszonyt megtestesítő értékpapírból eredő fizetési kötelezettség | **22** | **0** | **-** | **-** | **-** |  | **-** |
|  |
| Adott váltóból eredő fizetési kötelezettség | **23** | **0** | **-** | **-** | **-** |  | **-** |  |
| Pénzügyi lízingből eredő fizetési kötelezettség | **24** | **0** | **-** | **-** | **-** |  | **-** |  |
| Halasztott fizetés, részletfizetés fizetési kötelezettségek | **25** | **0** | **-** | **-** | **-** |  | **-** |  |
| Szerződésben kikötött visszavásárlási kötelezettség | **26** | **0** | **-** | **-** | **-** |  | **-** |  |
| Kezesség-, garanciavállalásból eredő fizetési kötelezettség | **27** | **0** | **-** | **-** | **-** |  | **-** |  |
| **Fizetési kötelezettség összesen (10+19)** | **28** | **0** | **0** | **0** | **0** | **0** |  |  |
| **Fizetési kötelezettséggel csökkentett saját bevétel (9-28)** | **29** | **3920** | **3920** | **3920** | **3920** |  | **11760** |  |
|  |  |  |  |  |  |  |  |  |
|  |  |  |  |  |  |  |  |  |

***Határidő: határozat továbbítására: az Önkormányzat 2022. évi költségvetésének elfogadásával egyidejűleg***

***Felelős: Németh László polgármester***

**Németh László polgármester javaslatára a képviselőtestület három igen szavazattal ellenszavazat nélkül az önkormányzat 2022. évi költségvetéséről az alábbi rendeletet alkotta meg, fogadta el:**

**Kemendollár Község Önkormányzata Képviselő-testületének 3/2022. (III. 3.) önkormányzati rendelete**

**Kemendollár Község Önkormányzata 2022. évi költségvetéséről**

1. ***Napirend:***

***Szervezeti és Működési Szabályzat rendelet felülvizsgálata***

Előterjesztő: Bucsák Katalin jegyző

Bucsák Katalin jegyző: A Zala Megyei Kormányhivatal célvizsgálat keretei között megvizsgálta az Önkormányzat Településképi rendeleteit a jogszabályi változások tükrében. A vizsgálat eredményképpen felhívta a figyelmet arra, hogy vagy a településképi rendeletben szükségessé válhat a jogszabályi rendelkezéseknek megfelelő hatáskört a Polgármester számára átadni, vagy a Szervezeti és Működési Szabályiról alkotott rendeletében kell megfelelő rendelkezéseket hozni a hatáskör átadásáról. Tekintettel arra, hogy a településképi és helyi építési szabályzatok módosítása során szakhatósági és egyéb eljárásokat követően hajtható végre módosítás, erősen javasolt, hogy annak módosítása nélkül a Szervezeti és Működési Szabályzatban szabályozzuk a hatáskörök átadását.

A Szervezeti és Működési Szabályzat felülvizsgálata egyéb tekintetben is szükséges, ezért a főbb rendelkezések megtartása mellett, azonban az alaki, formai változtatásokkal egy új rendelet került előkészítésre, melynek mellékletében került elhelyezésre a település címere, bélyegzőinek képe is.

Amennyiben a Képviselőtestület ezzel egyetért javasolt az új Szervezeti és Működési Szabályzat elfogadása.

**A képviselőtestület a javaslattal egyetértett és Németh László polgármester javaslatára - az Önkormányzat a Szervezeti és Működési Szabályairól alkotott rendeletét - három igen szavazattal, ellenszavazat nélkül az alábbi rendeletet fogadta el, alkotta meg:**

**Kemendollár Község Önkormányzata Képviselő-testületének 4/2022. (III. 3.) önkormányzati rendelete**

**KEMENDOLLÁR KÖZSÉG ÖNKORMÁNYZATA SZERVEZETI ÉS MŰKÖDÉSI SZABÁLYZATÁRÓL**

1. ***Napirend:***

***Kistérségi központi ügyelet***

Előterjesztő: Németh László polgármester

Németh László polgármester: Településeinken a központi orvosi ügyeleti szolgáltatást Zalaegerszegen a Botfy L. u. 1. szám alatt biztosítják. A feladatellátás szolgáltatási körzetébe tartozó 78 önkormányzattal feladat-ellátási megállapodás történt, a gesztor település Zalaegerszeg Az egészségügyi szolgáltatások egészségbiztosítási alapból történő finanszírozásának részletes szabályairól szóló 43/1999. (III. 3.) Korm. rendelet 19. §-a alapján a Nemzeti Egészségbiztosítási Alapkezelő (továbbiakban: NEAK) az ügyeleti szolgáltatás finanszírozására szerződést kötött önkormányzatunkkal, így a központi orvosi ügyelet által érintett települések kiegészítő hozzájárulása mellett, ellátottnak tekinthető az ügyeleti ellátás. A szolgálat ellátási kötelezettsége növekedésével párhuzamosan a költségvetésén belül a bevételek és kiadások egyaránt emelkedtek. A NEAK finanszírozás a szolgálat által ellátandó megnövekedett lakosságszám arányában változik, az ellátás zavartalanságához a települések részéről 2022. évre 1.150 Ft/fő/év hozzájárulást vár el.

Javaslom a hozzájárulás mértékének elfogadását.

**A képviselőtestület az elhangzottakkal egyetértett és – Németh László polgármester - javaslatára három igen szavazattal, ellenszavazat nélkül a következő határozatot hozta:**

***18/2022. (III.2.) önkormányzati határozat***

***Kemendollár Község Önkormányzat Képviselőtestület a Zalaegerszeg Megyei Jogú Város Polgármestere által a kistérségi központi ügyelet 2022. évi költségvetése tárgyában megküldött tájékoztatót megismerte, az abban foglaltakkal egyetért, azt elfogadja.***

***Az önkormányzat biztosítja lakosságszám arányosan a hozzájárulást, melynek mértéke 2022. évben 1.150 Ft/fő/év.***

***Határidő: azonnal***

***Felelős: Németh László polgármester***

1. ***Napirend:***

***Tájékoztatás fogorvosi praxis változásáról***

Előterjesztő: Németh László polgármester

Németh László polgármester tájékoztatja a jelenlévőket, hogy arról, hogy dr. Zsuppán Attila fogorvos praxisengedélye 2021. december 31. napjával visszavonásra került. 2022. január 4. napjától kezdődően dr. Iván Nándor Miklós fogorvos látja el – Alibánfa, Bezeréd, Gyűrűs, Kemendollár, Pókaszepetk, Vöckönd, Zalaistvánd, Zalaszentiván, Zalaszentlőrinc Községek Önkormányzatának feladatellátását.

A lakosság tájékoztatása a fogorvosváltozásról megtörtént.

A képviselők a tájékoztatást megköszönték, kérdés, hozzászólás nem érkezett.

**A képviselőtestület a javaslattal egyetértett és Németh László polgármester javaslatára három igen szavazattal, ellenszavazat nélkül az alábbi határozatot hozta:**

***19/2022. (III. 2.) önkormányzati határozat***

***Kemendollár Község Önkormányzatának Képviselőtestülete dr. Iván Nándor Miklós fogorvos (8900 Zalaegerszeg, Mártirok u. 76.) a fogorvosi praxisengedélyéről szóló tájékoztatást elfogadta.***

***Határidő: azonnal***

***Felelős: Németh László polgármester***

1. ***Napirend:***

***Helyi Választási Bizottság megválasztása a HVI vezető delegálása alapján***

Előterjesztő: Bucsák Katalin jegyző

Bucsák Katalin jegyző: A választási eljárásról szóló 2013. évi XXXVI. törvény (a továbbiakban: Ve.) 24. § \* (1) A szavazatszámláló bizottságok tagjait a szükséges számban a települési önkormányzat képviselő-testülete az országgyűlési képviselők általános választásának kitűzését követően, legkésőbb a szavazás napja előtti huszadik napon választja meg, személyükre a helyi választási iroda vezetője tesz indítványt. A szavazatszámláló bizottság tagjait települési szinten kell megválasztani.

A delegálás során mindig figyelemmel vagyunk arra, hogy akik már korábban részt vettek a Bizottságok munkájában ésszerűen helyet kapjanak a Bizottságban, felkerestük telefonon a korábbi tagokat, figyelemmel arra, hogy a korábban közreműködő tagok közül volt aki korára, betegségére hivatkozva már nem szerette volna vállalni a felkérést

A Választási eljárásról szóló törvény értelmében, - Ve. 17.§ (1) bekezdés a) pontjának 2018. szeptember 1-től hatályba lépett módosítása értelmében - a közös önkormányzati hivatalhoz tartozó település választási bizottsága esetében a közös hivatalhoz tartozó bármely településen lakcímmel rendelkező, a központi névjegyzékben szereplő választópolgár lehet tagja, azonban a további településeken is történtek változások, ezért javaslom, hogy a Bizottság tagjai közé kerüljön új tag megválasztásra.

A Bizottság tagjainak és póttagjainak személyére az alábbiak szerint teszek indítványt:

001 SZSZB

* Peresztegi Tamás 8931 Kemendollár, Dózsa u. 23.
* Tóth Edina 8931 Kemendollár, Kemendi u. 27.
* Baksa János Béláné 8931 Kemendollár, Dózsa u. 11.

Póttagként:

* Szabó Kornélia 8931 Kemendollár, Kemendi u. 29.
* Orbán Eszter 8931 Kemendollár, Kemendi u. 12.

002 SZSZB

* Tóth József Géza 8931 Kemendollár, Petőfi u. 10/2
* Nágli Jánosné 8931 Kemendollár, Petőfi u. 34.
* Illés Zoltánné 8931 Kemendollár, Ady u. 11.

Póttagként:

* Kovács Ildikó 8931 Kemendollár, Kemendi u. 47.
* Szalaí Alexandra 8931 Kemendollár, Kossuth L. u. 6.
* Nyakasné Csiszár Edit 8931 Kemendollár, Petőfi u. 16.
* Horváth Attila 8931 Kemendollár, Kemendi u. 43.

Esetükben összeférhetetlenség ezidáig nem merült fel, és előzetes felkérés alapján mindannyian vállalnák a tisztség betöltését.

Németh László polgármester javasolja, hogy a fentiek alapján a Képviselőtestület határozatával hozzon döntést válassza meg az új HVB tagokat, illetve erősítse meg őket tisztségükben:

**A képviselők részéről kérdés nem érkezett, Németh László polgármester kérésére a képviselő-testület három igen szavazattal, tartózkodás, ellenszavazat nélkül a következő határozatot hozta:**

***20/2022. (III. 2.) önkormányzati határozat***

***Kemendollár Község Önkormányzat Képviselő-testület – a HVI javaslatára a Szavazat Számláló Bizottság tagjait az alábbiak szerint választja meg:***

* ***Peresztegi Tamás 8931 Kemendollár, Dózsa u. 23.***
* ***Tóth Edina 8931 Kemendollár, Kemendi u. 27.***
* ***Baksa János Béláné 8931 Kemendollár, Dózsa u. 11.***
* ***Szabó Kornélia 8931 Kemendollár, Kemendi u. 29.***
* ***Orbán Eszter 8931 Kemendollár, Kemendi u. 12.***
* ***Tóth József Géza 8931 Kemendollár, Petőfi u. 10/2***
* ***Nágli Jánosné 8931 Kemendollár, Petőfi u. 34.***
* ***Illés Zoltánné 8931 Kemendollár, Ady u. 11.***
* ***Kovács Ildikó 8931 Kemendollár, Kemendi u. 47.***
* ***Szalaí Alexandra 8931 Kemendollár, Kossuth L. u. 6.***
* ***Nyakasné Csiszár Edit 8931 Kemendollár, Petőfi u. 16.***
* ***Horváth Attila 8931 Kemendollár, Kemendi u. 43.***

***Felkéri a HVI vezetőjét, hogy az eskütételről, megbízólevelek átadásáról intézkedjen.***

***Felelős: Bucsák Katalin jegyző***

***Határidő: folyamatos***

1. ***Napirend:***

***Kemendollár zártkert 559 hrsz-ú ingatlanra érkezett vételi ajánlat elbírálása***

Előterjesztő: Németh László polgármester

Németh László polgármester ismerteti a képviselő-testület tagjaival, hogy az önkormányzathoz kérelem érkezett a Kemendollár zártkert 559 hrsz-ú zártkerti művelés alól kivett terület és gazdasági épület ingatlan megvásárlására vonatkozóan Őri János Kemendollár, Kossuth L. u. 64. szám alatti lakostól.

Az ingatlan zártkerti, az Önkormányzat művelés alá vonni nem képes, tehát parlagon van. A tulajdoni lappal ellentétben az ingatlanon épület nem található.

Javasolja az ingatlan elidegenítését, melynek vételárát a helyben szokásos 50.- Ft/m2 áron javasolja megállapítani. Kéri a képviselő-testület tagjait, hogy az ingatlan értékesítése tekintetében hozzák meg döntésüket.

A képviselők egyöntetűen javasolják, hogy kívánatos lenne, ha minél több zártkerti ingatlan olyan lakosok tulajdonába kerülne, akik azt művelés alá vonják.

A Képviselők az elhangzottakat megvitatták és az értékesítést támogatták, Németh László polgármester javasolja, hogy határozatban hozzák meg döntésüket.

**A képviselőtestület a javaslattal egyetértett és – Németh László polgármester javaslatára - három igen szavazattal, ellenszavazat nélkül az alábbi határozat hozta:**

***21/2022. (III. 2.) önkormányzati Határozat***

***Kemendollár Község Önkormányzati Képviselőtestület akként határoz, hogy a kizárólagos tulajdonát képező Kemendollár 559 hrsz.-ú kivett, zártkerti művelés alól kivett terület és gazdasági épület 2440 m2 területű ingatlant - 50,-Ft/ m2 áron -a 122.000.- Ft vételár megfizetése mellett – a vételi ajánlatot tevő Őri János Kemendollár, Kossuth L. u. 64. szám alatti lakos részére el kívánja idegeníteni.***

***Határozatában is megerősíti, hogy az ingatlant a megtekintett állapotban értékesíti vételi ajánlatot tevő részére. A vételi ajánlatot tevő kötelessége az ingatlan telekhatárának esetleges kitűzése, annak költségének viselése, továbbá az ügyvédi munkadíj megfizetése is.***

***Az ingatlan elidegenítésével együtt járó költségeket az Eladó viselni nem kívánja.***

***Felelős: Németh László polgármester***

***Határidő: folyamatos***

Egyéb kérdés, hozzászólás nem merült fel a polgármester az ülést 10.55 órakor bezárta.

kmft.

Németh László Bucsák Katalin

polgármester jegyző